***Astronomy and Astrophysics*** (skratka **A&A** alebo Astron. Astrophys.) je recenzovaný medzinárodný vedecký časopis, venujúci sa teoretickej, pozorovacej a prístrojovej astronómii a astrofyzike. Vydáva ho francúzska spoločnosť EDP Sciences pre organizáciu Európske južné observatórium.

Vznikol v roku 1969 zlúčením piatich národných astronomických časopisov z Francúzska, Nemecka a Holandska. Jedným z iniciátorov jeho vzniku bol aj americký astronóm českého pôvodu Zdeněk Kopal.

Dejiny
------

Časopis bol založený v roku 1969 zlúčením piatich národných astronomických časopisov:

* *Annales d'Astrophysique* – Francúzsko, založený v roku 1938;
* *Bulletin of the Astronomical Institutes of the Netherlands* – Holandsko, založený v roku 1921;
* *Bulletin Astronomique* – Francúzsko, založený v roku 1884;
* *Journal des Observateurs* – Francúzsko, založený v roku 1915;
* *Zeitschrift für Astrophysik* – Nemecko, založený v roku 1930.

V roku 1973[chýba zdroj] bol včlenený

* *Arkiv för Astronomi* – Švédsko, založený v roku 1948.

Po Nežnej revolúcii bol v roku 1992 včlenený aj československý

* *Bulletin of the Astronomical Institutes of Czechoslovakia* – Česko-Slovensko, založený v roku 1946.

Články v časopise boli v období po jeho založení písané prevažne po anglicky s malou časťou po francúzsky alebo po nemecky.

Financovanie
------------

Časopis bol pôvodne financovaný krajinami, ktorých časopisy boli doň včlenené. Neskôr sa pridali aj ďalšie európske krajiny vrátane nadnárodného Európskeho južného observatória. Po rozpade Východného bloku v rokoch 1989 – 1990 sa pridala aj väčšina bývalých socialistických krajín vrátane Česka a Slovenska.

Z názvu časopisu (na obálke) bol v roku 2001 odstránený podtitul *„A European Journal"* – európsky časopis. Dôvodom bolo, že záber časopisu sa stával viac globálnym a tiež že v roku 2002 dostala v redakčnej rade štatút pozorovateľa Argentína. Krátko potom redakcia vyhlásila, že A&A *„odteraz zváži žiadosti o sponzorské členstvo z ktorejkoľvek krajiny na svete s dobre zdokumentovaným aktívnym a excelentným astronomickým výskumom"*. Prispievateľmi sa potom stali prakticky všetky zvyšné krajiny Európskej únie, ale aj Brazília a Čile. V roku 2023 časopis sponzorovalo dokopy 27 krajín.

Referencie
----------

1. 1 2  POTTASCH, S.R. The history of the creation of Astronomy and Astrophysics. *Astronomy and Astrophysics* (aanda.org), 1999. Dostupné online [cit. 2023-04-01].
2. 1 2 3 4 5   Česká republika bude hostit astronomy řídící jeden z nejvýznamnějších světových odborných časopisů. *astro.cz* (Ondřejov: Česká astronomická společnost), 2016-04-28. Dostupné online [cit. 2023-04-01].
3. ↑  Bulletin of the Astronomical Institutes of Czechoslovakia. In:  *Encyclopaedia Beliana* [online]. Bratislava: Slovenská akadémia vied, [cit. 2023-04-01]. Dostupné online.
4. ↑  SANDQVIST, Aage. Letter from the Board of Directors : New policy concerning expanded European and non-European A&A memberships. *Astronomy & Astrophysics*, 2004. Dostupné online [cit. 2023-04-01].
5. ↑   Board of Directors. *Astronomy and Astrophysics*. Dostupné online [cit. 2023-04-01].

Externé odkazy
--------------

* Oficiálny web časopisu

Zdroj
-----

*Tento článok je čiastočný alebo úplný preklad článku Astronomy and Astrophysics na českej Wikipédii.*

Autoritné údaje: * VIAF: 2692145857084022921736